Wo d Lili am nächste Tag wieder im Zeut id Schue isch cho, het Lehrerin de Eutere vor Lili aglüte, das Zeut störi langsam aber sicher dr Ungerricht. Uf em Pouseplatz het en eutere Schüler grüeft: "Hei lueget mau das behinderte Jungfraujoch!" Vo däm Moment a, hei o die angere Schüler d Lili afa plage, so dass sie dr Chopf gar nümm usem Zäeut het usestreckt. Sie isch so toube gsi uf aui, dass sie für sich beschlosse het, sie löng sech das Zäut vo dere blöde Wäut sicher nid la  verderbe, mit sore Wäut wöug sie nüt z tüe ha u us ihrem liebe Zeut usecho scho grad gar nümm, grad extra nümm, nie nie meh.